als_Latn dik_Latn sag_Latn
Ministri i LSI-së thotë se nuk ka asnjë problem të përballet me kunatin e tij i cili është kandidat i PR-së, nëse Meta i kërkon kërkon të hyjë në këtë garë
Luljeta Progni
Ministri i Mjedisit Lefter Koka, thotë se është gati të kandidojë për kryetar i Bashkisë së Durrësit në se këtë ia kërkonb kryetari partisë Ilir Meta. Ndërkohë që Partia Republikane ka shpallur si kandidaturë të saj Agron Dukën për Durrësin, por ende nuk ka një konfirmim nga ana e PD-së se do ta mbështesë këtë kandidaturë. Lefter Koka, ministër i LSI-së ka deklaruar në një intervistë në Oranews, se është gati të hyjë në këtë garë edhe përballë Agron Dukës, me të cilin ka lidhje familjare pasi është kunati i tij.
“Nuk kam diskutuar asnjëherë të vetme me kryetarin e partisë dhe as strukturat. Vazhdoj të ushtroj me shumë dëshirë detyrën si Ministër i Mjedisit. Sigurisht nëse do më kërkohej nga zoti. Meta gjithçka mund të ndodhë, por do të më pëlqente të vazhdoja të drejtoja këtë Ministri dhe të kisha rezultate konkrete në fund të mandatit.Nuk është konkflikt familjar. Zoti. Duka është një personalitet i politikës shqiptare, një njeri që ka demostruar gjatë jetës së tij të menaxhojë biznesin e tij privat, të bëjë mirë dhe shumë mirë shumë detyra të tjera funksionale dhe të kesh ambicie të drejtosh dhe një qytet si Durrësi është një vendim i rëndësishëm dhe një sfidë shumë e këndshme”, ka thënë Koka.
Bashkia Durrës është ndër më të rëndësishmet për mazhorancën dhe opozitën. Nga informacionet e deritanishme të publikuara në media, PS ka vendosur të rikandidojë në këtë bashki kryetarin Vangjush Dako, ndërsa PD nuk ka marrë asnjë vendim për këtë çështje. Burime pranë PD-së thanë se po zhvillohen sondazhe për të kuptuar se sa mbështetje mund të ketë kandidatura e PR-së Agron Duka por edhe cilët janë kandidatët më të votuar nga PD në këtë bashki. Nga sondazhet e deritanishme ka rezultuar se demokratët e Durrësit janë kundër kandidaturës së Agron Dukës.
als_Latn ltg_Latn als_Latn als_Latn als_Latn